cyanic-selkie/wikianc huggingface dataset:
Bernt Bentsen
Kryssingen av Polhavet med «Fram»
thumb|250px|Medlemmene i [[Fridtjof Nansen|Nansens Fram-ekspedisjon om bord i «Fram» etter hjemkomsten 1896:
Foran fra venstre: 1. Theodor Jacobsen (1855–1933), førstestyrmann 2. Bernhard Nordahl (1862–1922), elektriker 3. Hjalmar Johansen (1867–1913), offiser, fyrbøter og meteorologiassistent 4. Otto Sverdrup (1854–1930), kaptein 5. Anton Amundsen (1857–1909), førstemaskinist 6. Henrik Greve Blessing (1866–1916), lege og botaniker) 7. Lars Pettersen (1860–1898), svensk smed og annenmaskinist
Bak fra venstre: 1. Ivar Mogstad (1856–1928), altmuligmann 2. Sigurd Scott Hansen (1868–1937), offiser, navigatør og vitenskapelig assistent 3. Adolf Juell (1860–1909), stuert og kokk 4. Fridtjof Nansen (1861–1930), leder 5. Peder Hendriksen (1859–1932), harpunér og seljeger 6. Bernt Bentsen (1860–1898), sjømannNansens bildearkiv i Nasjonalbiblioteket]] Bentsen tok styrmannseksamen i 1890 og dro deretter ut på Ishavet. Han deltok på den første ferden med «Fram» 1893—96 under ledelse av Fridtjof Nansen. Da ekspedisjonen ankom Tromsø på vei mot sibirkysten, ble Bentsen hyrt på stedet for å hjelpe med seilasen til Jugorstredet. Nansen forklarte ikke i sin beretning hvorfor han tok med Bentsen, og det var heller ingen køyeplass til ham. Han måtte dele en allerede full firemanns lugar, som antagelig var mulig fordi én mann alltid var på vakt. Bentsen ble med ekspedisjonen hele veien. Han var visstnok god til å fortelle skrøner, som var nyttig under en tre år lang drift.
Wellmans nordpolekspedisjon og Bentsens dødsfall
Bentsen døde under overvintring på Frans Josefs land. Han ble hyrt i 1898 av amerikaner Walter Wellman for en ekspedisjon til Frans Josef Land, som skulle være utgangspunktet for Nordpolen. Bentsen og Paul Bjørvig overvintret i en liten stein- og torvhule på Kapp Heller på Wilczekøya. De var en del av en gruppe på seks personer som under ledelse av Evelyn B. Baldwin la ut på en ekspedisjon nordover fra hovedstasjonen de hadde etablert på Kapp Tegetthoff på Halløya. Det ble bestemt at fire av de seks skulle returnere til hovedbasen, Bjørvig og Bentsen skulle overvintre i den primitive hytten. Stenhula var satt opp ved et depot resten av ekspedisjonsmedlemmene skulle benytte på neste sommers framstøt nordover, de to nordmennene skulle således være vaktmenn for dette depotet. Det var imidlertid meget begrenset hva de hadde fått tillatelse av Baldwin til å bruke i løpet av vinteren. De levde mest på isbjørnkjøtt og kaffe. Bentsen ble syk i begynnelsen av november, og Bjørvig pleide han frem til han døde 2. januar. Tidligere på høsten hadde de to blitt enige om at hvis en av dem døde i løpet av vinteren skulle den andre ikke begrave den døde ute. Dette fordi det på vinterstid ville være umulig å gjøre dette på en sikker måte slik at ikke isbjørner eller hunder fikk tak i liket. Bjørvig tilbrakte derfor resten av vinteren med sin døde kamerat i soveposen. I slutten av februar kom Wellman og de andre til Kapp Heller. De laget da en grav av steiner og holdt begravelse for Bentsen.
Hendelsen er tema i John Giævers bok Hardbalne polarkarer fra 1957 og i Mikkjel Fønhus fortelling Et løfte, Fønhus hadde fått låne Bjørvigs dagbok fra overvintringen for å skrive fortellingen.
Nyere tid
I 1960 kom russiske forskere over Bentsens grav under en ekspedisjon til Wilczek Land, øya der Kapp Heller ligger. Graven var da ødelagt, så de gravla ham på nytt. Russerne reiste også et minnesmerke ved graven.
Alan Wheatley
Alan Wheatley (født 19. april 1907 i Tolworth i Surrey i England, død 30. august 1991 i Westminster i London) var en radioprogramvert som begynte å jobbe som skuespiller i 1930-årene og dukket opp i flere britiske filmer og TV-serier.
Wheatley hadde sin filmdebut i Conquest of the Air fra 1936, som ikke ble utgitt før fire år senere. Han er kanskje mest kjent som sheriffen av Nottingham i TV-serien The Adventures of Robin Hood fra 1950-årene. Han hadde denne rollen i seriens tre første sesonger, men i fjerde og siste sesong hadde han bare noen få opptredener fordi hans plass ble overtatt av visesheriffen spilt av John Arnatt.
Han har også spilt i TV-seriene Danger Man, The Avengers, Maigret og Doctor Who. Han spilte også Sherlock Holmes i en miniserie laget av BBC i 1951.
Wheatley har også spilt i blant annet filmene Brighton Rock, Spaceways, Caesar and Cleopatra, The Rake's Progerss, Calling Paul Temple, Simon and Laura og A Jolly Bad Fellow.
Wheatley hadde også flere roller på teater og han spilte i blant annet Clifford Bax' The House of Borgia i 1935 og hovedrollen i This Way to the Tomb, som ble fremført i London og Paris. Han hadde også rollen som Harry i The Family Reunion.
Joachim Hatland
Joachim Hatland er en norsk fotballspiller som spiller for FK Fyllingsdalen, han spiller på midtbanen
Hatland spilte for Løv-Ham i klubbens siste sesong. Han debuterte for klubben i 1. divisjon i den 25. serierunden i 2011 borte mot Randaberg.
Etter 2011-sesongen ble Løv-Ham og Fyllingen slått sammen til FK Fyllingsdalen og Hatland fortsatte i den nye klubben.
Norgesmesterskapet i klatring
Norgesmesterskapet i klatring har blitt arrangert årlig av Norges Klatreforbund siden 1994.
Nando de Colo
Nando De Colo (født 23. juni 1987) er en fransk basketballspiller. Han representerte landet sitt i Sommer-OL 2012 i London, der han endte på sjetteplass med det franske landslaget.
Grenchen
Grenchen (fransk Granges) er en by og en kommune i kantonen Solothurn nordvest i Sveits.
Grenchen har egen flyplass, Grenchen lufthavn (ICAO: LSZG).
Chen Jianghua
Chen Jianghua (født 12. mars 1989) er en kinesisk basketballspiller som er en del av det kinesiske landslaget. Han representerte Kina i Sommer-OL 2008, der laget ble slått ut i kvartfinalen mot Litauen.
Smutsia
Smutsia er en slekt i delgruppen Smutsiinae (store terrestriske afrikanske skjelldyr) som er én av tre underfamilier i skjelldyrfamilien (Manidae), som videre inngår i ordenen skjelldyr (Pholidota). Slekten inkluderer to arter, som er endemiske for Afrika. Dyrene karakteriseres av en skjellkledd kropp. Artene er svært utsatt for ulovlig jakt, fordi skjellene brukes i tradisjonell østlig medisin og kjøttet regnes som en delikatesse.
Trusler
Skjelldyr er mer utsatt for ulovlig jakt og handel enn noe annet dyr i hele verden. Kjøttet regnes av noen for å være en eksklusiv delikatesse og skjellene brukes i tradisjonell østlig medisin, selv om alle artene er fredet. I april 2019 oppdaget tollmyndighetene i Singapore en container på vei til Vietnam fra Nigeria, som ifølge papirene skulle inneholde kassiafrø. Den viste seg å inneholde skjell fra to afrikanske skjelldyrarter, til en verdi av 38 millioner amerikanske dollar. Det tilsvarer cirka 17 000 skjelldyr og var det største beslaget i verden, noen sinne. Én uke senere dukker det opp en ny container, på vei til den samme destinasjonen, som viste seg å inneholde skjell etter hele 21 000 skjelldyr.
To av skjelldyrartene er såkalte EDGE-arter, kinaskjelldyr og malayskjelldyr, som regnes blant verdens mest truede dyrearter. Begge står også på EDGE fokal-art liste og er ifølge IUCNs rødliste kritisk truet av utryddelse, sammen med filippinskjelldyr. I tillegg er indiaskjelldyr, hvitbukskjelldyr og kjempeskjelldyr sterkt truet og savanneskjelldyr og langhaleskjelldyr sårbare.
Inndeling
Inndelingen følger Gaubert et al. (2018).
Slaget om Marun ar-Ras
Slaget om Mārūn ar-Rās var et av slagene i den andre Libanon-krigen, og fant sted i landsbyen Maroun al-Ras nær den israelske grensen. Landsbyen fungerte lenge som en av Hizbollahs mest befestede stillinger, og var en av de første libanesiske landsbyene som ble angrepet av israelske bakkestyrker.
Israelske styrker gikk inn i byen den 19. juli, og utkjempet gate-til-gate-slag med Hizbollah og Amal-militser i flere dager før byen endelig falt under israelsk kontroll. Israels forsvar fryktet lenge at Hizbollah ville forsøke å gjenerobre landsbyen, og forbød derfor media å rapportere fra byen. Det ble fra hærens side klaget på at ledelsen tilsynelatende sendte bakkestyrker inn med hastverk, blant annet fordi at en Egoz-tropp ble sendt inn mens det ennå var dagslys og at noen av stridsvognene ikke var bra nok beskyttet. Til tross for disse påståtte feilene fra ledelsens side, påropte generalmajor Udi Adam seier i slaget.
I etterkant av slaget hevdet Hizbollah at Israel aldri lyktes i å sikre total kontroll over grenseområdet, og at Maroun al-Ras aldri falt under full israelsk kontroll. Dette har blitt benektet fra israelsk hold.
Bonfinópolis
Bonfinópolis er en kommune i delstaten Goiás i sentral-vestregionen av Brasil.
Godfrey Khotso Mokoena
Godfrey Khotso Mokoena (født 6. mars 1985 i Heidelberg) er en sørafrikansk friidrettsutøver som konkurrerer i lengdehopp og tresteg.
Mokoena slo igjennom under junior-VM 2004, der han vant gull i tresteg og sølv i lengde. Han deltok også under OL 2004 i Athen, der han ikke gikk videre til trestegfinalen. Samme skjebne led han i VM 2005 i Helsingfors.
Han innledet 2008-sesongen ved å ta gull i lengde i innendørs-VM i Valencia. Utendørs hadde han også suksess – han tok sølv i OL i Beijing.
I 2009 tok han så sølvmedalje i lengde under VM i Berlin. Øvelsen ble vunnet av Dwight Phillips med et hopp på 8,47 meter.
Han vant gull i tresteg under Samveldelekene 2014 i Glasgow.
Moorgate stasjon
Moorgate stasjon er en jernbane- og undergrunnsstasjon i City of London. Den ligger på gaten Moorgate, nord for bymuren.
Undergrunn
Undergrunnsstasjonen betjener linjene Circle, Hammersmith & City, Metropolitan og Northern. Den ligger i kollektivsone 1, og utgjør den eldste delen av stasjonskomplekset. Daværende Metropolitan Railway åpnet stasjonen i 1865 som en del av den østre forlengelsen av den originale undergrunnsstrekningen mellom Paddington og Farringdon.
Jernbane
Moorgate er Great Northern-linjens endestasjon. Togene kommer inn gjennom dype tunneler via en rute som tidligere ble brukt av undergrunnsbanen. Frem til våren 2009 ble Moorgate også betjent av tog fra St. Pancras, men denne ruten ble avsluttet permanent i forbindelse med ombyggingen av Farringdon stasjon.
Falun
Falun er en by i Dalarnas län i landskapet Dalarna i Sverige. Falun er administrasjonssenter for både Falu kommune og Dalarnas län. I 2010 hadde tettstedet Falun 37 291 innbyggere. Sammen med nabobyen Borlänge danner Falun et område med nesten 100 000 innbyggere.
Moorgate stasjon
Moorgateulykken
Undersøkelsene viste at føreren, som omkom i ulykken, fortsatt holdt «dødmannsknappen», som ville slått på bremsene dersom den hadde blitt sluppet. Det viste seg også at han hadde økt farten før kollisjonen, og det var ikke tegn til at han hadde reagert på det som skjedde. Politiets granskning av føreren viste at det ikke var tegn til at han hadde selvmordstanker, noe som ble styrket av at han hadde 300 pund i lommen som han skulle bruke til å kjøpe en bil til datteren for etter skiftet. Årsaken har aldri blitt funnet.
Ulykkens omfang ble forsterket av at den skjedde et sted hvor det var høyt under taket, slik at de bakre vognene landet over den første og knuste den; i en vanlig undergrunnsstasjon ville ikke dette kunne skjedd. Plattformen var designet for vanlige jernbanetog, og det var derfor betraktelig høyere under taket.
Falun
Falun er mest kjent for kobbergruven, som stengte i 1992, og de årlige skirenn i verdenscupen. Fire ganger, i 1954, 1974, 1993 og 2015 har ski-VM blitt arrangert i Falun, på Lugnet som også er et fredet område. I Falun blir en av verdens mest populære snowboard-konkurranser, The Battle, arrangert. EM i orientering ble arrangert her i 2012. I 2016 ble verdens nest største orienteringsstafett, Tiomila, arrangert her.
Moorgate stasjon
Moorgateulykken
Ulykken førte til to tiltak. Det ene var en omfattende ombygging av stedet hvor den skjedde, slik at en eventuell senere ulykke ikke skulle få samme omfang. Det andre var at det ble innført et automatisk bremsesystem som automatisk slår på bremsene dersom man har for høy fart inn mot slutten på et spor. Dette systemet er kjent som Moorgate Control.
Falun
Falun var på 1400-tallet kjent som et handelssted for de omliggende områdene. Gruvedriften hadde pågått siden midten av 1200-tallet eller så tidlig som på 1000-tallet. Byen står i dag på UNESCOs Verdensarv-liste.
Da byen fikk bystatus i 1641 var Falun allerede en av de største byene i Sverige og forsynte 2/3 av verdens etterspørsel etter kobber. Et stort ras i 1687 dannet den karakteristiske forsenkningen Stora Stöten midt i byen.
Falukorv har sin opprinnelse i byen. I tidligere tider ble okseskinn brukt til å lage rep i gruvene og det ble derfor slaktet 10 000 okser i året på det meste. Kjøttet fra disse oksene ble brukt til å lage Falukorv. Også den karakteristiske rødfargen på mange svenske bygninger kommer fra Falun. Dette produseres fortsatt i byen.
Monica Waage Johannessen
Monica Waage Johannessen (født 16. januar 1990) er en norsk svømmer fra Norheim, Karmøy. Hun er tvillingsøsteren til Cecilie Waage Johannessen. Begge bor og trener i Bergen.
Karriere
Waage Johannessen tok en sølv i kortbane-NM i svømming på 50m og 100m butterfly i mars 2010. I 2012, 2013 og 2014 tok hun gull på 100m butterfly. I 2013 og 2014 tok hun også gull på både 50m og 100m butterfly på både kortbane og langbane NM. Johannessen har til sammen tatt 15 NM-gull, 13 sølv og 18 bronse i senior-NM.
Var med til EM i Eindhoven og VM i Dubai kortbane 2010. Hun har deltatt i flere finaler i ulike World Cup-stevner. Johannessen tok bronse på 4x50 medley mix på EM kortbane i Chartres i november 2012 sammen med tvillingsøster Cecilie. Hun var semifinalesvømmer på 50 og 100 butterfly på EM kortbane i Herning i desember 2013.
Hun er også den første kvinnelige norske svømmer under 25 sekunder på 50 fri uten superdrakt (24.96). I NM kortbane i mars 2015 satte hun norsk rekord på øvelsen (24.87). Der tok hun med seg tre gull og en sølv.
Hun har skrevet boken ''Tyskertøsene. Myndighetenes behandling og befolkningens reaksjoner'' (2016).
Slaget ved Sfakteria
Slaget ved Sfakteria var et slag i Peloponneskrigen utkjempet i 425 f.Kr. mellom Athen og Sparta. Slaget fulgte feilslåtte fredsforhandlinger etter slaget ved Pylos. I slaget ble et antall spartanere som var strandet på øya Sfakteria etter slaget ved Pylos, angrepet og tatt til fange av en athensk styrke under Kleon og Demosthenes.
Valerij Savin
Valerij Savin (russisk: Валерий Савин; født 21. juni 1951 på Sakhalin, Russland) er en ukrainsk tidligere skihopper som konkurrerte for Sovjetunionen.
Slaget ved Sfakteria
Opptakt
Etter Pylos ba Sparta om fred, og etter at det ble ordnet en våpenhvile ved Pylos ved å overgi skipene til den peloponnesiske flåten som sikkerhet, sendte spartanerne en utsending til Athen for å forhandle om en fredsavtale. Disse forhandlingene viste seg derimot å være ufruktbare, og med nyheten om sammenbruddet i forhandlingene sluttet våpenhvilen. Athenerne nektet derimot å levere tilbake de peloponnesiske skipene og hevdet at det var gjennomført angrep mot festningsverkene deres under våpenhvilen. Fiendtlighetene ble gjenopptatt umiddelbart og athenerne voktet øya dag og natt mot forsøk på å redde eller forsyne styrkene på øya.
Arvid Brodersen
Arvid Brodersen (født 22. september 1904 i Trondheim, død 2. juli 1996 i Oslo) var en norsk sosiolog og motstandsmann under 2. verdenskrig.
Under riksrådsforhandlingene mellom Stortinget og den tyske okkupasjonsmakten høsten 1940 var Brodersen sekretær og tolk for Stortingets presidentskap. Via forbindelser han hadde fra studiedagene i Tyskland fikk han kontakt med motstandere av nazismen blant tyske offiserer og fikk hemmelig informasjon fra majorene Theodor Steltzer, Frithjof Hammersen og Helmuth James von Moltke. Gjennom disse kanalene fikk Brodersen forvarsel om deportasjonen av jødene i 1942, arrestasjonen av studentene i 1943 og attentatet mot Hitler i 1944. Verdifulle informasjoner fra denne kanalen ble gitt videre til Hjemmefrontens ledelse og Jens Chr. Hauge.
Slaget ved Sfakteria
Opptakt
Demosthenes ledet styrkene ved Pylos og planla innledningsvis å sulte ut spartanerne fremfor å angripe dem, men ettersom tiden gikk ble det klart at spartanerne klarte å holde ut lenger enn forventet. Ved å tilby heloter frihet og love belønninger i penger til frie menn til de som førte mat over til øya, klarte spartanerne å føre frem en liten, men viktig, strøm av mat. Noen av disse mennene nådde øya ved å nærme seg den fra sjøsiden om natten mens det var hardt vær, andre svømte under vann og slepte sekker med mat etter seg. Athenerne hadde i mellomtiden jevnlig små rasjoner, og hele styrken var avhengig av en enkel kilde av drikkevann. I disse omstendighetene begynte athenerne å tvile på om de kunne løse saken gjennom beleiring før vinteren tvang dem til å oppløse blokaden.
Arvid Brodersen
Fra 1940 til 1946 var han stipendiat ved Chr. Michelsens Institutt. Han var den første leder av UNESCOs samfunnsvitenskapelige avdeling fra 1946 til 1949. Fra 1949 til 1974 var han professor ved The New School for Social Research i New York. Han flyttet tilbake til Norge i 1980, og var aktiv skribent frem til sin død i 1996. I henholdsvis 1979 og 1982 gav han ut selvbiografiene Mellom frontene og Fra et nomadeliv. Da han var 90 år utgav han Sosiologi som opplevelse hvor han samlet artikler om sosiologifagets historie i Norge, Max Weber, Carl Schmitt, Thorstein Veblen og Alfred Schütz.
Slaget ved Sfakteria
Debatt i Athen
Denne negative vendingen i lykken var kilde for mye uro i Athen, avgjørelsen om å avslå Spartas tilbud om fred ble gjenstand for mye folkelig anger. Kleon merket denne vendingen blant folket. Han hadde vært den primære talsmannen for å avslo fredstilbudet og hevdet at rapportene som ble ført tilbake fra området måtte være unøyaktig. Den politiske motstanderen av ham og strategos for det året, Nikias, foreslo å sende en kommisjon med Kleon blant dens medlemmer for å verifisere rapportene fra Pylos. Kleon angrep ham for å foresøke å kaste bort tiden som de burde brukt på å angripe. Nikias svarte med å tilby Kleon kommandoen over en ekspedisjonsstyrke til Pylos. Selv om han ikke hadde autoritet til å gjøre dette tilbudet, sluttet forsamlingen seg til entusiasmen i øyeblikket og sluttet seg til ham og ba Kleon legge handling bak sine ord.
Arvid Brodersen
Brodersen hadde også en sterk interesse for tysk diktning og kultur. Han publiserte flere artikler om dikterne Stefan George, Albrecht Haushofer samt filosofen Friedrich Nietzsche. Som sosiolog hadde han særlig interesse for Max Weber og Thorstein Veblen og han gjorde disse klassikerne kjent for et norsk publikum.
I 1992 opprettet han P.M. Røwdes stiftelse som har som formål å støtte forskning om norsk økonomisk utvikling, med vekt på handel og industri. Prisen skulle hedre Brodersens svigerfar, Peter Olsen Røwde, som grunnla Askim Gummivarefabrik. Siden 1997 har Arvid Brodersen vært hedret med en forelesning i hans navn ved Institutt for samfunnsforskning i Oslo. Brodersen var i 1996 første mottaker av Norsk sosiologforenings hederspris, utdelingen var posthum.
Brodersen giftet seg 1949 med maleren Teddy Røwde.
Slaget ved Sfakteria
Angrepet på Sfakteria
Demosthenes hadde allerede planlagt et angrep på Sfakteria siden de vanskelige omstendighetene hans menn var i hadde fått ham til å tvile på muligheten til å opprettholde beleiringen. Videre hadde en brann på øya, som var startet av athenske sjømenn som snek seg over for å koke seg et måltid unna det tett befolkede Pylos, fjernet deler av øyas vegetasjon. Dette gjorde at Demosthenes kunne undersøke både konturene til øya og antallet og utplasseringen av forsvarerne. Demosthenes så at bare tretti spartanere var satt ut for å bevokte den sørlige enden av øya, den som vendte bort fra Pylos. Demosthenes gikk i land med 800 hoplitter både på sjøsiden og landsiden av øya en natt. Garnisonen trodde at de athenske skipene bare seilte i sine vanlige nattlige vakter, ble tatt på sengen og massakrert. Ved daggry strømmet resten av de athenske styrken i land. Disse inkluderte rundt 2000 lette infanterister, bueskyttere og rundt 8000 roere fra flåten bevæpnet med etthvert våpen de kunne finne.
Granulopaussus
Granulopaussus er en slekt av løpebiller.
Utseende
Små, matte gulbrune løpebiller. Slekten kjennes særlig på at antennenes ytre ledd er sigdformet.
Levevis
Paussini er sterkt knyttet til maur og lever i maurtuene (obligate myrmekofiler), det er sannsynlig at dette også gjaldt for denne arten.
Utbredelse
Slekten er utbredt i Afrika.
Valerij Savin
Han deltok i den tysk-østerrikske hoppuka mellom 1977 og 1984. Hans beste plassering i enkeltrenn var 17.-plass i Bischofshofen 6. januar 1978. Sammenlagt i hoppuka ble han nummer 21 i 1977/78.
I VM i Lahtis i 1978 ble han nummer 7 både i stor- og normalbakken. I OL i Sarajevo i 1984 ble han nummer 31 i normalbakken. Han ble nummer 24 i VM i skiflyging i Planica i 1979.
Sverige under VM i friidrett 1987
Sverige deltok under VM i friidrett 1987 (utendørs) fra 28. august til 6. september 1987 i Roma i italia, og tok en medalje under mesterskapet.
Uroens bok
Uroens bok (original portugisisk tittel Livro do Desassossego: Composto por Bernardo Soares, ajudante de guarda-livros na cidade de Lisboa), utgitt posthumt, er skrevet av Fernando Pessoa (1888–1935), under heteronymet Bernardo Soares. Med et forord av Fernando Pessoa er boken et fragmentarisk livstidsprosjekt. Forfatteren etterlot seg verket uredigert og introduserte det som en selvbiografi uten fakta.
Utgaver
På norsk innledes Uroens bok med:
På engelsk er innledningen oversatt til:
Sør-Afrikas herrelandslag i ishockey
Sør-Afrikas herrelandslag i ishockey er det nasjonale herrelaget til Sør-Afrika. Det er kontrollert av Sørafrikansk ishockeyforbund og har vært medlem av International Ice Hockey Federation (IIHF) siden 25. februar 1937. Det var det eneste Afrikan-baserte laget i IIHF. Sør-Afrika ligger for øyeblikket på 46.-plass på world ranking og konkurrerer i Division III i IIHF-VM.
Uroens bok
Utgaver
Boken ble kåret av Den norske bokklubben til en av tidenes 100 beste romaner. Listen var basert på svar fra 100 forfattere fra 54 land.
Tolkinger
Teresa Sobral Cunha mener at det er to Uroens bok. Ifølge eksperten som sammen med Jacinto do Prado Coelho and Maria Aliete Galhoz har organisert den første utgaven i 1982 bruker Pessoa to heteronymer i boken. Vicente Guedes i en første fase (1910- og 1920-årene) og ovenfor nevnte Bernardo Soares (sent 1920-tall og 1930-tallet).
António Quadros derimot mener at den første fasen i boken tilhører Pessoa. Den andre fasen som er mer personlig og lik en dagbok, tilhører Bernardo Soares.
Richard Zenith, som redigerte en ny portugisisk versjon i 1998, valgte en ett-binds versjon på samme måte som hans første oversettelse i 1991. I sin innledning skrev han «hvis Bernardo Soares ikke er like god som Pessoa så er heller ikke hans dagboksfortegnelser summen av Uroens bok. Bernardo Soares var tross alt en nykommer i Uroens bok. Uroens bok er flere bøker (men allikevel en bok), med flere forfattere (men allikevel en forfatter) og selv ordet «uro» skifter mening ettersom tiden går.»
Daniel Bøen Rokseth
Daniel Bøen Rokseth (født i Oslo) er en norsk ishockeyspiller som spiller for Stavanger Oilers i GET-ligaen og har tidligere spilt for Manglerud Star, Tønsberg Vikings og Norges U20-lag.
Slaget ved Sfakteria
Angrepet på Sfakteria
Spartanerne, under sin kommandant Epitadas, forsøkte å få overtaker på de athenske hoplittene og skyve sine fiender tilbake på sjøen, men Demosthenes instruerte sine lette styrker, i kompanier på rundt 200 menn, om å okkupere høye punkter og trakassere fienden med ildprosjektiler hver gang de nærmet seg. Da spartanerne stormet mot sine motstandere, klarte athenerne lett å løpe i sikkerhet siden de ikke var nedtynget av det tunge utstyret til hoplittene. Støv og aske fra den nylige brannen bidro videre til at spartanerne ikke fikk klar sikt til angriperne. Ute av stand til å komme noen vei, trakk spartanerne seg forvirret tilbake til den nordlige enden av øya hvor de grov seg ned bak festningsverkene sine og håpet å ri av stormen.
En stillstand pågikk en stund der athenerne forsøkte forgjeves å kaste spartanerne ut av sin sterke stilling. På dette tidspunktet oppsøkte Komon, kommandanten til den messenianske avdelingen i den athenske styrken, Demosthenes og ba om å få styrker som han kunne bevege seg gjennom det tilsynelatende uoverstigelige terrenget langs kysten av øya. Hans ønske ble innvilget, og Komon ledet sine menn inn i spartanernes bakre del gjennom en rute som var ubevoktet. Da han dukket opp med sin styrke, oppgav spartanerne i vantro sitt forsvar. Athenerne tok inngangene til fortet, og den spartanske styrken var nær ved tilintetgjørelse.
Etterspill
Kleon og Demosthenes lot på det tidspunktet være å presse angrepet videre, de foretrakk å ta så mange spartanere som de kunne til fange. En athensk herald tilbød spartanerne en mulighet til å overgi seg, og spartanerne kastet ned sine skjold og gikk i det minste med på å forhandle. Kleon og Demosthenes møtte den spartanske kommandanten Styfon. Styfon var opprinnelige nummer tre i kommandolinjen, men Epitadas hadde blitt drept og hans nestkommanderende var alvorlig såret. Han ba om å få sende en herald til fastlandet for å søke råd. Athenerne nektet å tillate de fangede mennene å forlate stedet, men tillot så mange heralder fra fastlandet som var ønsket til å gå frem og tilbake. Flere beskjeder ble sendt, den siste etterlot Styfon med beskjeden «spartanerne beordrer deg om å avgjøre selv, så lenge du ikke gjør noe æreløst.» Styfon og hans menn overgav seg. Av de 440 spartanerne som hadde krysset over til Sfakteria, overgav 292 overlevende seg. Av disse var 120 menn fra eliteklassen spartiate.
«Resultatet,» har Donald Kagan observert, «rystet den greske verden.» Spartanerne, har det blitt antatt, ville aldri overgi seg. Athenerne utstedte med spartiatiske gisler et ultimatum. Enhver invasjon av Attika ville føre til henrettelsen av deres fanger. For første gang siden begynnelsen av krigen kunne athenerne dyrke sine marker i sikkerhet. Ved Pylos ble det plassert en messeniansk garnison, og disse mennene satte i gang raid inn i landet som en gang var deres hjem og gjorde stor skade for spartanerne og fikk mange heloter til å desertere. Kleon hadde oppfylt sitt tilsynelatende sinnssyke løfte, og i Athen var nøt han seierens frukter. Han fikk måltider på statens regning i prytaneum (samme belønning som ble gikk olympiske mestere), og de fleste forskere ser hans hånd i lovgivningen i de følgende månedene. Den viktigste saken var en økt skattlegging av imperiet. De neste få årene ser ut til å ha ført med seg et fornyet aggressivt Athen, og det ville ta en rekke med athenske motganger for å viske ut selvtilliten som overgivelsen hadde gitt og få de to sidene til forhandlingsbordet for å forhandle frem Nikiasfreden i 421 f.Kr.
Determinisme
Hvis tilstandene i en prosess er fullstendig bestemt (determinert) av tidligere tilstander, kalles prosessen deterministisk. Har man kjennskap til alle egenskapene på ett tidspunkt, kan man altså forutsi alle egenskaper på et hvilket som helst senere tidspunkt. Noen ganger kalles en prosess deterministisk i en sterkere forstand, hvor et system eller en prosess er deterministisk hvis tilstanden på et hvilket som helst tidspunkt fullstendig bestemmer tilstanden på et hvilket som helst annet tidspunkt.
Et eksempel er banen til en romsonde: Kjenner man sondens hastighet og sted samt relevante himmellegemers hastighet, masse og sted, kan man regne ut sondens sted og hastighet på senere tidspunkt. Eventuelle usikkerheter kommer av ufullstendig kjennskap til startbetingelsene, ikke av tilfeldige avvik.
Prosesser som ikke er deterministiske, kalles stokastiske.
Determinisme betegner også antagelsen om at «alt (eller det meste) er forutbestemt.» Dette synet tar med andre ord et standpunkt i spørsmålet om hvor vanlige deterministiske prosesser er. Determinisme i egentlig forstand (alle prosesser eller hele universet er deterministisk[e]) var tidligere en utbredt metafysisk posisjon. Det motsatte ekstremet heter indeterminisme.
I nyere tid er idéen om at verden er deterministisk blitt forsøkt tilbakevist gjennom kvantefysikk, men det er uklart om dette er en gyldig tilbakevisning. Vitenskapelig determinisme er av Stephen Hawking ( i boka A Brief History of Time) definert som at «...noe som vil hende i framtida, kan bli forutsagt.» Han mener videre at det kan være rom for determinisme også innen kvantemekanikken:
Olaug Grønseth Granli
Olaug Grønseth Granli (født 6. mars 1958, død 11. mars 2012 ) var en norsk lokalpolitiker fra Arbeiderpartiet. Hun var ordfører i Gol i Buskerud fra 2007 til sin bortgang. Hun satt i kommunestyret i to perioder før hun ble ordfører og har også vært medlem av formannskapet. Granli var helsefagarbeider av utdannelse.
Det vilda torget
Det vilda torget er en diktsamling fra 1983 av svenske Tomas Tranströmer.
Diktet «Svarta vykort» har samlingens mest kjente sitat «Mitt i livet händer det att döden kommer och tar mått på människan. Det besöket glöms och livet fortsätter. Men kostymen sys i det tysta».
Ulleung-do
Ulleung-do (som også staves Ulreung-do) er ei øy i Sør-Korea som ligger i Østhavet mellom den koreanske halvøy og Japan. Øya ble tidligere kalt Dagelet av europeiske reisende i området. Øya ligger vel 120 km øst for koreahalvøya og er opprinnelig en vulkansk øy. På grunn av den vulkanske forhistorien er øya bratt og toppen av en stratovulkan som reiser seg fra havbunnen til det høyeste punktet på øya, Seonginbong, som ligger 984 moh.
Siste utbrudd i vulkanen var for 9 350 år siden og nådde 6 på VEI-skalaen. Det førte til nedfall av tefra så langt unna som i det sentrale Honshū over 800 km unna og produserte en pyroklastisk strøm på øya og avsatte dagens form på øya med en topp som er formet som en kaldera.
Øya er 73,15 km² stor og har vel 10 000 innbyggere. Øya utgjør det meste av fylket Ulleung og er den største øya i en øygruppe som omfatter 44 øyer, hvorav fire er bebodde. En av øyene er Jukdo to km mot øst, en annen er Liancourtøyene vel 87 km mot sørøst. Øyas største by er Dodong, en havneby som er øyas kommunikasjonsknutepunkt med fergeforbindelse til fastlandet. Øya har utviklet en turistindustri, som er viktigste næringsvei i tillegg til fiske.
Blant de viktigste aktivitetene som tilbys besøkende er fotturer og fisketurer, foruten tradisjonell sightseeing med båter som gjør en tretimers tur rundt øya og inkluderer et besøk til en kystklippe som en kan observere Dokdo.
Historie
Arkeologiske utgravninger viser at øya har vært bebodd i 2 000 år. Første skriftlige referanse til øya er i Samguk Sagi fra 512. I dette året erobret Silla-general Kim Isabu øya som fram til da hadde vært en autonom nasjon som het Usan-guk. Noen kilder vil ha det til at han truet lokalbefolkningen til underkastelse ved å lure dem til å tro at noen medbrakte løver skåret ut av tre var ekte.
Usan-guk fortsatte ikke under Sillas overherredømme, men ble ikke en integrert del av Korea før i 930 da øya ble annektert av Goryeo. På grunn av den store avstanden til fastlandet var øya lenge et sikkerhetsmessig problem for herskerne på fastlandet. Øya ble nærmest ødelagt av herjinger fra Jurchenpirater i det 11. århundre og senere av Wokoupirater i det 14. århundre. En konflikt med Japan knyttet til fiskerettigheter rundt øya oppstod i 1690-åra på grunn av motstand fra den koreanske fiskeren An Yong-bok. Som svar på vanskelighetene etablerte Joseon-styret en ny «tom øy»-politikk, men dette ble umulig å gjennomføre, og ble avviklet i 1881. Etterpå snudde myndighetene tvert rundt og oppmuntret folk til å flytte til øya.
Så sent som i 1975 hadde øya 30 000 innbyggere. Folketallet gikk kraftig ned fram til 1990, med nesten 20 000. Siden da er befolkninsgtallet stabilisert og svakt økende.
Bonópolis
Bonópolis er en kommune i delstaten Goiás i sentral-vestregionen av Brasil.
Skandinaviske elitekvinner i tidlig middelalder
Ytrende kvinner
Karls kone var en av få kvinner som Snorre siterer. Hennes mann var dansk bonde som fikk i takkegave av Svein Estridsson «stormanns» status og gård for hjelpen etter Nisså-slaget. Konen ble straffet av kongen for å ytre seg stygt om ham. Hun sa til Vandråd (danskekongens dekknavn) om den stakkarslig danske kongen som tapte slaget. Spenning mellom kongen og kvinnen gjorde at bonden måtte velge mellom sin gamle kone og nytt liv med høyere posisjon. Karl valgte å forlate konen. Ragnhild som var datter til kong Magnus den gode forhandlet selv med Håkon Ivarsson om inngåelse av ekteskap. Hun nektet å forlove seg med en mann som «ikke var fyrstelig» selv om han var fysisk flink og attraktiv ifølge henne. Hun fikk lov av Harald Hardråde på egen hånd å forhandle og avgjøre sin sivilstatus.
Eggende kvinner
Bergljot Håkonsdatter var en politisk aktiv enke etter den avdøde lendmannen Einar Tambarskjelve fra Trøndelag. Hun egget trøndere til å hevne Harald Hardråde etter at hans menn drepte hennes mann og sønn. Trolig fordi hennes far var død på denne tiden, tok hun selv initiativ til å egge mannens sine venner til å forhandle med kongen. Bergljots sak ble tatt på alvor av både trønderne og kongen.
Tause, men sterke sagakvinner
En av de få kvinnene som fikk god omtale fra Snorre Sturlason er dronning Ellisiv/Elisabeth av Kyiv. Hun er den Harald Hardråde ønsket til sin kone og den siste han så før sitt fall i England. Hun deltok ikke direkte i kongens politikk, men hennes far Jaroslav I av Kyiv og bestefar Olav Svenske støttet kongen i starten av regjeringstiden. Ellers forble hun lojal til sin mann når mannen hennes kom i strid mot gamle alliansepartnere. Frillen til Harald Hardråde som hett Tora Torbergsdatter har heller ikke utalt seg i sagaen, men hun nevnes ved flere anledninger. Først var hennes slekt støttespillere under Hardrådes etablering i Norge, så har hun født ham to konger: Olav Kyrre og Magnus Haraldsson.
Albert Axelrod
Albert Axelrod (født 12. februar 1921 i The Bronx i New York, død 24. februar 2004) var en amerikansk fekter som deltok i de olympiske leker 1952 i Helsingfors, 1956 i Melbourne, 1960 i Roma, 1964 i Tokyo, 1968 i Mexico by.
Albert Axelrod vant en olympisk bronsemedaljei fekting under Sommer-OL 1960 i Roma. Han kom på tredjeplass i florett bak Viktor Zjdanovisj og Jurij Sisikin begge fra Sovjetunionen.
Han vant fire individuelle sølvmedaljer i florett i de Panamerikanske leker, 1955, 1959, 1963 og 1967.
Lamproptera curius
Lamproptera curius er en sommerfugl i familiegruppen svalestjerter. Lamproptera curius hører til blant de sommerfuglene som kalles «dragehaler». En slekt av svalestjerter som har fått sitt navn fordi bakvingene har uvanlig lange stjerter og kan minne om halen til en drage.
Den lever sørøst i Asia.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene. Eggene legges direkte på næringsplanten, som er planter i familien Combretaceae. Larven lever som plantespiser og er radikalt forskjellige fra de voksne, både i levevis og i kroppsbygning.
Lamproptera curius tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Papilio curius Fabricius, 1787 L. c. libelluloides (Fruhstorfer, 1898) L. c. walkeri Moore, 1902
Dean Winnard
Dean Winnard (født 20. august 1989) er en engelsk fotballspiller som spiller midtstopper for Accrington Stanley. Han har tidligere spilt for Blackburn Rovers og har flere kamper for aldersbestemte landslag for England.
Sergio Peter
Sergio Peter (født 12. oktober 1986) er en tysk fotballspiller som spiller for amatørlaget SpVgg Neckarelz.
Han spilte i årene 2005-2009 midtbane for Blackburn Rovers. Han gikk gradene i ungdomsakademiet i Blackburn og fikk sin debut for førstelaget 7. januar 2006 i en kamp mot QPR.
Maren Kateraas
Maren Kateraas (født 29. juni 1987) er en norsk manusforfatter fra Oslo. Hun vant Amandusprisen for filmen Lekebil i 2005. Dette året var manuskonkurransen i samarbeid med Statens vegvesen og temaet var trafikksikkerhet. Filmen ble spilt inn i forkant av festivalen i 2005.
Siden 2005 har Maren tatt trafikksikkerhet på alvor, noe som har kommet til uttrykk i hennes karrierevei. Blant annet når hun i 2015 ba om fotoerstatning fra VG.
I 2021 startet hun som innholdsprodusent i TRY Råd, med spesielt fokus på videoproduksjoner som belyser temaer innenfor bærekraft, teknologi eller samfunnsutvikling.
Gagnef kommune
Gagnef kommune er en kommune i Dalarnas län i landskapet Dalarna i Sverige. Kommunens administrasjonssenter ligger i Djurås.
Tettsteder
Gagnef kommune hadde åtte tettsteder i 2010. I tabellen oppgis antall innbyggere per 31. desember 2010.
Administrativ historie
Kommunereformen i Sverige i 1952 påvirket ikke Gagnef. I 1971 ble Floda landskomun i Kopparbergs län og Gagnef slått sammen til Gagnefs kommun.
Kommunevåpenet
Blasonering: I rødt felt bølger som danner et gaffelkors av gull Bildet symboliserer Väster- och Österdalälven som flyter sammen og ble godkjent i 1946. Ved sammenslåingen hadde også Floda et våpen, men dette måtte vike for Gagnefs, som ble registrert i Patent og registreringsverket i 1974.
Sjøer
Tansen, Flosjön, Närsen, Gimmen, Mojesjön, Tyren, Orsen, St.Lövsjön.
Nominalisme
Nominalisme (av latin nomen = «navn», «benevnelse») er en ontologisk doktrine som hevder at det bare er enkeltobjekter («partikularia») som er reelle, og at allmennbegrepene (universalia) er å betrakte som menneskeskapte tankekonstrukter, det vil si ikke er annet enn tilfeldige fellesnavn brukt om helt ulike objekter.
Tidligskolastikeren Roscelin var blant de første som hevdet nominalistiske synspunkter, men ideene kom for fullt først fra 1300-tallet, med den engelske fransiskaneren William av Ockham som nominalismens fremste talsmann.
Bakgrunn
I middelalderen gikk teologi, filosofi og vitenskap hånd i hånd. Av disse tre hadde teologi forrang, mens filosofi var et instrument til bruk der teologien ikke strakk til. Det var spesielt kirkefedrene Augustin av Hippo og Thomas Aquinas som argumenterte for denne arbeidsdelingen. Begge sto dessuten for en begrepsrealisme inspirert av Platons idélære som hevder at et begrep ikke kan ses uavhengig av objektet. Når vi eksempelvis bruker begrepet «menneske» sikter vi i realiteten til ideen menneske slik vi kjenner den fra idélæren. Augustin satte denne filosofien inn i en kristen kontekst ved å hevde at ideene var Guds tanker. Det vil altså si at mennesket er en av Guds materialiserte idéer.
Innflytelse
Selv om nominalistene ble sterkt bekjempet av den øvrige kristenhet, vokste den i popularitet og tok til slutt også helt over som rådende kristen filosofi.
Nominalismen hadde en stor innflytelse på deler av kristen moralteologi. Og fordi politikk, for å si det med Aristoteles, er forlengelsen av etikken, hadde nominalismen også en vesentlig innflytelse på politikken via den politiske teori. Dette kan illustreres ved å gripe fatt i det ovennevnte eksempel: Hvis det ikke finnes noen egentlig menneskenatur, da kan man heller ikke avlese noen universelle moralske prinsipper av menneskenaturen. Det innebærer at moral kun blir lov og forpliktelse, og loven er alltid noe utenfor mennesket. Lov er med andre ord alltid noe påtvunget – både guddommelig lov og menneskets lover, Guds tvang overfor oss, og vår tvang overfor hverandre.
Den kanskje viktigste konsekvensen av nominalistenes fremvekst i en historisk sammenheng er at det fra nå av ble skilt mellom teologi, filosofi og vitenskap som uavhengige felter. Filosofien og vitenskapen skulle ikke lenger bare være teologiens løpegutter. Dette fordi nominalistene med sin filosofi setter et skille mellom tro og tanke, og mellom religion og vitenskap. Dette var et skille som bare skulle forsterke seg i århundrene som kom. Nominalismen regnes derfor som en av de tidligste forutsetningene for at filosofi og vitenskap gjennomgikk en renessanse i tidligmoderne tid.
Brazabrantes
Brazabrantes er en kommune i delstaten Goiás i sentral-vestregionen av Brasil.
Mols Bjerge nasjonalpark
Mols Bjerge nasjonalpark er en dansk nasjonalpark som utgjør 180 km² på det sydlige Djursland. Mols Bjerge ligger sentralt i parken, men utgjør med sine 2500 ha kun en liten del av området. Det er imidlertid den mest kjente delen. Nasjonalparken ligger i Syddjurs kommune.
Midt i nasjonalparken ligger det fredede område Mols Bjerge, med Agri Bavnehøj som når opp i 137 meters høyde. Her er det utsikt til begge vikene og over mot Rønde og Århus; Mols Bjerge er forbundet med de øvrige områder mot nord ved Femmøller, og naturområdene omkring Lyngsbækgård som går videre opp til de store plantasjene i nord. Syd for Mols Bjerge blir området omkring Begtrup vig og dermed nordvestkysten av Helgenæs en del av nasjonalparken.
Nasjonalparken ble innviet den 29. august 2009.
Liu Wei (basketballspiller)
Liu Wei (født 15. januar 1980) er en kinesisk basketballspiller som er en del av det kinesiske landslaget. Han representerte Kina under Sommer-OL 2008, der laget ble slått ut i kvartfinalen mot Litauen.
Martin Olsson
Martin Tony Waikwa Olsson (født 17. mai 1988) er en svensk fotballspiller som spiller for Malmö FF.
Han har flere aldersbestemte landskamper for Sverige, og kom fra Högaborgs BK i 2006.
Hans tvillingbror er Marcus Olsson.
Högaborgs BK
Olsson arbeidet seg opp gjennom systemet i klubben fra Helsingborg. Hans prestasjoner på banen førte til at flere store fotballklubber i Europa var interessert i ham. I januar 2006 signerte han for Blackburn Rovers, og ble en del av ungdomsakademiet i klubben.
Blackburn
Han fikk sin debut for Blackburn i en kvalifiseringskamp til UEFA-cupen i 2007–08-sesongen, da han erstattet Stephen Warnock. 20. desember 2007 fikk han også sin Premier League-debut i en kamp mot Derby County, da han kom inn etter 84 spilte minutter som erstatter Morten Gamst Pedersen. Han ble kåret til Blackburns Young Player of the Year sesongen 2007–08.
I mai 2008 signerte Olsson en ny fire-års avtale, som holder ham i Blackburn fram til sommeren 2012.
Hans første mål for klubben kom den 24. september 2008, da han scoret vinnermålet i en Ligacup-kamp mot Everton.
Landslaget
Han ble tatt ut i s EM-tropp til EM i Frankrike 2016.
Han ble tatt ut i s tropp til VM i fotball 2018 i Russland.
Han ble tatt ut i s EM-tropp til EM i fotball 2021, men ble erstattet av Pierre Bengtsson på grunn av skade.
Pyrrha
Pyrrha (gresk: Πύρρα) var i henhold til gresk mytologi datter av Epimethevs og Pandora, og gift med Devkalion. Sammen med sin mann var hun de eneste som overlevde en stor oversvømmelse og befolket (den greske) verden på nytt.
Den greske syndflod
Da Zevs besluttet å tilintetgjøre menneskene med en syndflod, var Devkalion og hans hustru Pyrrha de eneste overlevende. Selv om han var innesperret, kunne Promethevs se framtiden, og hadde forutsett syndfloden og fortalt om den til sin sønn Devkalion, som kunne bygge et skip og således overleve. Etter ni døgn under syndfloden gikk de i land på toppen av fjellet Parnassos, det eneste tørre stedet.
Straks syndfloden var over og paret var kommet på land igjen, konsulterte Devkalion med et orakel tilhørende gudinnen Themis for å få vite hvordan de skulle være i stand til å befolke jorden igjen. Han ble bedt om å kaste «sin mors knokler» bak sin rygg. Devkalion og Pyrrha forsto det slik at «mor» betydde Gaia, mor til alle levende ting, og beina var steiner. De kaster steiner over sine skuldre, og straks begynte de å miste sitt vesen, sin hardhet og endret form. Deres masse vokste og ble større, og begynnelsen av menneskelig form oppsto. Delene som var myke og fuktige ble hud, steinenes årer ble menneskelige årer, og de hardeste delene ble menneskebein. Steinene som Pyrrha kastet ble kvinner, og de som Devkalion kastet ble menn.
Etterkommere
Devkalion og Pyrrha synes å ha hatt tre sønner, Hellen, Amphiktyon, Orestheos og tre døtre, Protogeneia, Pandora II og Thyia.
Hedemora
Hedemora er en by i Dalarnas län i landskapet Dalarna i Sverige. Det er Hedemora kommunes administrasjonssenter. I 2010 hadde tettstedet Hedemora 7 273 innbyggere og kommunen i alt en befolkning på 15 164.
Hedemora er den eldste og eneste middelalderbyen i Dalarna. Den ble grunnlagt i 1446 og fikk byprivilegier i 1459.
Quintus Caecilius Metellus Numidicus
Quintus Caecilius Metellus, senere med tilnavnet Numidicus (død 91 f.Kr.) var en romersk politiker som var konsul i 109 f.Kr. og censor i 102 f.Kr., og som var beskytter («patronus») for Gaius Marius. Han var far til Quintus Caecilius Metellus Pius.
Han tilhørte partiet optimatene og ble med deres hjelp konsul i 109 f.Kr. Etter endt konsulembete fikk han kommandoen over de romerske styrkene i Jugurthakrigen, hvor han hadde Gaius Marius med som legat. Det kom imidlertid til brudd mellom dem, og Marius dro tilbake til Roma for å la seg velge til konsul. Uten Marius' hjelp vant Metellus slaget ved Muthul og dro deretter til Roma, hvor han feiret triumf for seieren og ble tildelt æresnavnet Numidicus (etter sin krigføring i Numidia). Krigen var imidlertid ikke endelig vunnet før Marius og Lucius Cornelius Sulla noen år senere ( i 105 f.Kr.) fanget den numidiske kong Jugurtha.